=== Elektriske anvendelser ===
Selv om sølv leder [[elektrisk strøm]] marginalt bedre end kobber, er prisen normalt for høj til, at det kan betale sig at udnytte det i [[Elektrisk ledning|elektriske ledninger]]. Men under [[2. verdenskrig]] udnyttedes sølvs gode ledeevne i [[elektromagnet]]er i forbindelse med [[berigning]] af [[uran]], primært fordi kobber var en mangelvare på det tidspunkt. En anden undtagelse er [[Elektrisk kabel|kabler]] til [[hi-fi]]-udstyr, om end fordelene ved at bruge sølv frem for kobber her er tvivlsomme. I [[Elektrisk kontakt|elektriske kontakter]] til brug med høje [[Elektrisk spænding|elektriske spændinger]] bruges sølv-cadmium-oxid, da dette stof er modstandsdygtigt over for de [[lysbue]]r, der dannes, når sådanne kontakter sluttes og brydes. Sølv har også været benyttet som et tyndt overtræk på elektriske [[elektrisk spole|spoler]] til [[Højfrekvens (radiofrekvens)|højfrekvens]]; da højfrekvens navnlig fordeler sig på overfladen af en leder, kan man udnytte sølvets højere ledningsevne.
[[Sølvoxid]] bruges til batterier.
Psykologi Erhvervsliv Erhvervsøkonomi Sikkerhed